Saya mau tau Takrifan dari Masakan Jepun. Jelaskan dalam bahasa melayu

Masakan dan makanan Jepun tidak sentiasa berupa "makanan yang dimakan orang Jepun secara turun temurun." Makanan orang Jepun berbeza-beza mengikut zaman, tingkat sosial, dan kawasan tempat tinggal. Cara memasak masakan Jepun banyak meminjam cara memasak dari negara-negara Asia Timur dan negara-negara Barat. Di zaman sekarang, takrif makanan Jepun adalah semua makanan yang dimakan orang Jepun dan makanan tersebut bukan merupakan masakan asal negara lain.

Dalam makna khusus, masakan Jepun merujuk kepada pelbagai jenis makanan khas Jepun. Makanan yang sudah wujud sejak lama dan secara turun temurun dimakan orang Jepun, tetapi tidak bericirikan Jepun juga tidak boleh disebut makanan Jepun. Makanan seperti gyudon atau nikujaga merupakan contoh makanan Jepun kerana menggunakan perasa khas Jepun seperti shōyu, dashi dan mirin. Makanan yang dijual tempat makan Jepun seperti penjual soba dan gerai makan kappō juga disebut makanan Jepun. Makanan yang mengandungi daging lembu sering dianggap bukan masakan Jepun kerana kebiasaan memakan daging baru bermula sejak Zaman Pemulihan Meiji sekitar 130 tahun lalu. Menurut orang di luar Jepun, pelbagai masakan dari daging lembu seperti sukiyaki dan gyudon juga termasuk makanan Jepun. Dalam erti kata luas, apabila masakan dibuat dari bahan makanan yang  dikenali orang Jepun turut digolongkan sebagai makanan Jepun, maka takrif masakan Jepun adalah makanan yang dimasak dengan perasa khas Jepun.

Masakan Jepun selalunya merupakan campuran dari pelbagai bahan makanan dan masakan dari pelbagai negara. Parutan lobak yang dicampur sos sewaktu memakan bistik atau hamburg steak, dan salad dengan kuah parutan lobak merupakan contoh campuran makanan Barat dengan perasa khas Jepun. Sos spageti yang dicampur mentaiko, tarako, natto, daun shiso atau umeboshi merupakan contoh makanan Barat yang dinikmati bersama bahan makanan yang mempunyai rasa yang sudah akrab dengan lidah orang Jepun. Bistik dengan parutan lobak sebenarnya tidak boleh disebut sebagai makanan Jepun melainkan bistik ala Jepun (wafū steak). Berdasarkan peraturan ini, istilah  digunakan untuk menyebut makanan yang lazim dijumpai dan dimakan di Jepun, tetapi dimasak dengan cara memasak dari luar Jepun.

Berdasarkan peraturan Wafu, beberapa jenis makanan sukar digolongkan sebagai makanan Jepun kerana merupakan campuran antara makanan Jepun dan makanan asing:

Makanan Barat yang dicampur bahan makanan yang unik Jepun, seperti sarada udon (salad adalah makanan Barat tapi dicampur udon yang khas dari Jepun), kari, dan anpan (roti berasal dari Barat mengandungi ogura yang datang dari Jepun).

Makanan khas Jepun yang berasal dari luar negara tetapi dibuat dengan resipi yang sudah diubah mengikut selera tempatan, seperti ramen dan gyōza.

Makanan yang berdasarkan bahan dan cara memasak sukar diputuskan perlu dimasukkan ke dalam kategori makanan Barat atau makanan Jepun, sebagai contoh pork ginger dan butashōgayaki kedua-duanya menunjuk kepada makanan yang sama.

Sebahagian besar ahli kulinari berpendapat masakan Jepun mudah dibezakan dari masakan negara jiran seperti masakan Korea dan masakan Cina. Walaupun begitu, beberapa makanan Korea juga mendapat pengaruh dari masakan Jepun. Di Korea juga dikenal kimbab (futomakizushi), sup miso, dan takuan (lobak asin) yang merupakan makanan khas Jepang.